Blaze7451/Wiki-th-20250601 huggingface dataset:
ทะเบียนสมรส

ทะเบียนสมรส (อังกฤษ: marriage certificate หรือ marriage line) เป็น เอกสารทางกฎหมายเพื่อยืนยันสถานะการสมรสของบุคคลสองคน ให้มีสถานะเป็นสามี-ภรรยา หรือ คู่ชีวิต ให้เป็นไปตามหลักกฎหมาย ซึ่งทำให้การกระทำบางอย่างในทางกฎหมาย เช่น การกู้ยืม การครอบครองทรัพย์สินสมรส การครอบครองสินทรัพย์ ต่อให้เป็นการกระทำของบุคคลใดบุคคลหนึ่ง แต่จะมีผลผูกพันทั้งสองคนทันที 
สาเหตุการจดทะเบียนสมรสมีหลากหลายมาก เช่น การป้องกันการสมรสซ้อน การถือสิทธิ์ในการดูแลบุตร การลดหย่อนภาษี การกู้ยืม การเบิกประกัน การเบิกสวัสดิการแห่งรัฐที่เกี่ยวข้องกับคู่สมรส การยินยอมให้รักษาพยาบาล สินสมรส มรดก เป็นต้น 

**หย่าร้าง**
การหย่าร้างคือ การยกเลิกสถานะการสมรสอย่างเป็นทางการ ซึ่งบางกรณี การหย่าร้างอาจจะต้องมีการฟ้องหย่าเพื่อเรียกร้องค่าเสียหาย หากคู่สมรสของตนได้กระทำการผิดบางอย่าง เช่น การหย่าร้างเพราะจับได้ว่ามีชู้ การหย่าร้างเพราะมีการกระทำทารุณทางร่างกายและจิตใจ เป็นต้น (ตามประมวลกฎหมายแพ่งและพาณิชย์) 

**ทะเบียนสมรสสำหรับสถานภาพเพศเดียวกัน**
ณ ปัจจุบัน มีหลายประเทศได้อนุญาตให้บุคคลที่มีเพศเดียวกัน สามารถจดทะเบียนสมรสได้แล้ว สามารถดูเพิ่มเติมได้ที่ การสมรสเพศเดียวกัน

**อ้างอิง**
Marriage certificates
หมวดหมู่:เอกสาร
หมวดหมู่:การแต่งงาน
โซมาลี

แมวพันธุ์โซมาลี
พันธุ์โซมาลี (Somali) เป็นแมวขนยาวที่ผสมพันธุ์ขึ้นในประเทศแคนาดา แต่ทั้งในยุโรปและแคนาดาต่างก็มีแมวพันธุ์นี้ มีลำตัวยาวหางอ่อนโค้งงอ ศีรษะลาดกลม กลางศีรษะเป็นสันนูนใหญ่ มีจุดแต้มที่ใบหู ลูกนัยน์ตากลมรี ผิวหนังคล้ายตัวกระรอก ขนจะขึ้นหนาทึบ ขนยาว อ่อนนุ่มราวเส้นไหม ขนเป็นปุย บริเวณใบหู ที่หางมีขนแบบขนนก มีขนสีแดงขึ้นรอบ บริเวณใบหูอีกทีหนึ่ง
หมวดหมู่:พันธุ์แมว
อเมริกันขนสั้น

อเมริกันขนสั้น หรือ อเมริกันชอร์ตแฮร์ (American Short Hair) เป็นแมวที่ถูกนำมาจากยุโรปไปสู่แผ่นดินอเมริกาเหนือ เมื่อครั้งมีการโยกย้ายถิ่นฐานของคนยุโรปไปแสวงหาถิ่นที่อยู่ใหม่ แมวถูกนำลงเรือไปเพราะต้องการใช้ประโยชน์จากมันในการล่าหนูมิให้ทำลายข้าวของ ซึ่งที่นำไปด้วยนั้นมีหลายตัว และได้ผสมพันธุ์กันจนได้ลูกที่มีลักษณะเฉพาะออกมาให้เห็นอย่างปัจจุบัน 
**ลักษณะสายพันธุ์ =
สี:มีอยู่หลากหลายเฉดประมาณ 34 รูปแบบทั้งลายทั้งสี 
รูปร่างและขนาด: เป็นแมวที่มีขนาดกลางถึงขนาดใหญ่ โครงสร้างลำตัวใหญ่โต มีกล้ามเนื้อแข็งแรงเห็นชัดเจน อกใหญ่ ขาใหญ่ ยาวขนาดปานกลาง ใบหูขนาดกลางและขอบเป็นทรงกลมมน หัวรูปไข่แต่มีคางที่ค่อนข้างใหญ่ชัดเจน ดวงตาแมวพันธุ์นี้กลมโต ขอบตาด้านนอกด้านบนจะโค้งลงมา สีของตาเป็นสีเขียว 

**อ้างอิง**
หมวดหมู่:พันธุ์แมว
หมวดหมู่:พันธุ์แมวที่มีต้นกำเนิดในสหรัฐ
หมวดหมู่:สัตว์ที่พบในสหรัฐอเมริกา
โบริส เยลต์ซิน

โบริส นีโคลาเยวิช เยลต์ซิน (Boris Nikolayevich Yeltsin, Boris Yeltsin, 1 กุมภาพันธ์ พ.ศ. 2474 - 23 เมษายน พ.ศ. 2550) เป็นประธานาธิบดีคนแรกของสหพันธรัฐรัสเซีย ดำรงตำแหน่งระหว่าง พ.ศ. 2534 ถึง 2542
เดิมเป็นผู้สนับสนุนมิคาอิล กอร์บาชอฟ เยลต์ซินเกิดขึ้นภายใต้การปฏิรูปเปเรสตรอยกาเป็นหนึ่งในคู่แข่งทางการเมืองที่ทรงพลังที่สุดของกอร์บาชอฟ วันที่ 29 พฤษภาคม พ.ศ. 2533 เขาได้รับเลือกเป็นประธานสภาโซเวียตสูงสุดรัสเซีย วันที่ 12 มิถุนายน พ.ศ. 2534 เขาได้รับเลือกด้วยเสียงประชาชนเป็นประธานาธิบดีแห่งสหพันธ์สาธารณรัฐสังคมนิยมโซเวียตรัสเซียซึ่งเป็นตำแหน่งที่เพิ่งตั้งขึ้นใหม่ ขณะนั้นเป็นหนึ่งใน 15 สาธารณรัฐรัฐธรรมนูญของสหภาพโซเวียต เขาได้รับคะแนนเสียง 57% ชนะผู้เข้าชิงตำแหน่งอีกห้าคน และเป็นผู้นำที่ได้รับเลือกตั้งตามแนวทางประชาธิปไตยคนที่สองของรัสเซียในประวัติศาสตร์ หลังมิคาอิล กอร์บาชอฟลาออกจากตำแหน่งและสหภาพโซเวียตยุบลงครั้งสุดท้ายเมื่อวันที่ 25 ธันวาคม พ.ศ. 2534 เยลต์ซินยังดำรงตำแหน่งประธานาธิบดีแห่งสหพันธรัฐรัสเซีย ซึ่งเป็นรัฐสืบทอดของสหภาพโซเวียต เยลต์ซินได้รับเลือกใหม่ในการเลือกตั้ง พ.ศ. 2539 ในการเลือกตั้งรอบสอง เยลต์ซินชนะเกนนาดิ ซูกานอฟจากพรรคคอมมิวนิสต์ที่ฟื้นฟูใหม่โดยมีคะแนนห่างกันอยู่ 13% อย่างไรก็ดี เยลต์ซินสูญเสียความนิยมในระยะแรกไปหลังเกิดวิกฤตการณ์เศรษฐกิจและการเมืองต่อเนื่องในรัสเซียช่วงคริสต์ทศวรรษ 1990
เขาสัญญาจะเปลี่ยนแปลงเศรษฐกิจสังคมนิยมแบบสั่งการของรัสเซียเป็นเศรษฐกิจตลาดเสรี และนำการเยียวยาการเปลี่ยนแปลงทางเศรษฐกิจอย่างฉับพลัน การเปิดเสรีราคาและโครงการแปรรูปรัฐวิสาหกิจไปปฏิบัติ เนื่องจากวิธีการแปรรูปรัฐวิสาหกิจ ความมั่งคั่งของชาติปริมาณมากจึงตกอยู่ในมือของผู้มีอำนาจกลุ่มเล็ก สมัยเยลต์ซินส่วนใหญ่มีการฉ้อราษฎร์บังหลวง เงินเฟ้อ การล่มสลายทางเศรษฐกิจและปัญหาเศรษฐกิจและสังคมขนานใหญ่อย่างกว้างขวางซึ่งกระทบต่อรัสเซียและอดีตรัฐสหภาพโซเวียต ภายในไม่กี่ปีแรกหลังเขาดำรงตำแหน่งประธานาธิบดี ผู้สนับสนุนเยลต์ซินจำนวนมากได้เปลี่ยนมาต่อต้านเขา และรองประธานาธิบดี อเล็กซานเดอร์ รุสต์คอย ประณามการปฏิรูปว่าเป็น "พันธุฆาตทางเศรษฐกิจ"
การเผชิญหน้าที่ดำเนินไปกับสภาโซเวียตสูงสุดลงเอยด้วยวิกฤตการณ์รัฐธรรมนูญรัสเซีย ตุลาคม พ.ศ. 2536 ซึ่งเยลต์ซินสั่งยุบรัฐสภาอย่างผิดกฎหมาย ซึ่งขณะนั้นพยายามถอดเยลต์ซินออกจากตำแหน่ง ฝ่ายทหารท้ายที่สุดเข้าฝ่ายกับเยลต์ซินและปิดล้อมและยิงปืนใหญ่ถล่มทำเนียบขาวรัสเซีย ส่งผลให้มีผู้เสียชีวิต 187 คน จากนั้น เยลต์ซินฉีกรัฐธรรมนูญที่มีอยู่เดิม ห้ามการต่อต้านทางการเมืองชั่วคราว และยิ่งดำเนินการทดลองทางเศรษฐกิจลึกลงไปอีก แล้วเขาก็ริเริ่มรัฐธรรมนูญฉบับใหม่โดยประธานาธิบดีมีอำนาจเพิ่มขึ้น และได้รับความเห็นชอบในการลงประชามติเมื่อวันที่ 12 ธันวาคม พ.ศ. 2536 ด้วยเสียงเห็นชอบ 58.5%
วันที่ 31 ธันวาคม พ.ศ. 2542 เยลต์ซินประกาศลาออกจากตำแหน่งอย่างน่าประหลาดใจ ทิ้งตำแหน่งประธานาธิบดีไว้ในมือของผู้สืบทอดที่เขาวางตัว คือ นายกรัฐมนตรีขณะนั้น วลาดีมีร์ ปูติน เยลต์ซินออกจากตำแหน่งโดยได้รับความนิยมน้อยมากในหมู่ประชากรรัสเซีย บ้างประเมินว่า อัตราการเห็นชอบกับเขาเมื่อออกจากตำแหน่งนั้นต่ำเพียง 2%
บอริสต์ เยลต์ซิน ถึงแก่อสัญกรรม เมื่อวันที่ 23 เมษายน พ.ศ. 2550 เนื่องจากการทำงานของหัวใจล้มเหลว ในวัย 76 ปี

**อ้างอิง**

**แหล่งข้อมูลอื่น**
 CNN Cold War — Profile: Boris Nikolayevich Yeltsin
2550
หมวดหมู่:ทหารชาวรัสเซีย
หมวดหมู่:นักการเมืองรัสเซีย
หมวดหมู่:ผู้นำในสงครามเย็น
หมวดหมู่:บุคคลจากแคว้นสเวียร์ดลอฟสค์
หมวดหมู่:ประธานาธิบดีรัสเซีย
หมวดหมู่:นายกรัฐมนตรีรัสเซีย
หมวดหมู่:นายกรัฐมนตรีสหพันธ์สาธารณรัฐสังคมนิยมโซเวียตรัสเซีย
ไทขาว

ไทขาว, ไทด่อน (ไทขาว: ꪼꪕꪒ꪿ꪮꪙ; Tai Dón) หรือ ท้ายจั้ง (Thái Trắng; ไทขาว) เป็นกลุ่มชาติพันธุ์จากตระกูลภาษาไทกลุ่มหนึ่งอาศัยอยู่ในประเทศลาว ประเทศเวียดนาม และประเทศจีน เป็นกลุ่มชาติพันธุ์ที่มีลักษณะใกล้เคียงกันกับชาวไทดำและไทแดง แต่แบ่งจากกันด้วยความแตกต่างด้านการแต่งกายของสตรีเป็นสำคัญ กล่าวคือ สตรีชาวไทขาวนิยมสวมเสื้อแขนยาวสีขาวเข้ากับซิ่นสีดำ ขณะที่ชาวไทดำจะสวมเสื้อและซิ่นสีดำหรือคราม และชาวไทแดงจะสวมเสื้อผ้าขลิบสีแดง เป็นอาทิ กล่าวกันว่าบรรพชนของชาวไทขาวอพยพลงมาจากมณฑลยูนนานในประเทศจีน ก่อนกระจายตัวตั้งถิ่นฐานแถบลุ่มแม่น้ำแดงและดำ
ในอดีตชาวไทในเวียดนามมีการปกครองเรียกว่า สิบสองจุไท เป็นหัวเมืองหลัก 12 เมืองเป็นรัฐอิสระต่อกัน ปกครองโดยเจ้านายชาวไทจากคนนามสกุลลอ (สิงลอ) และสกุลดำ (สิงดำ) แบ่งเป็นเมืองของชาวไทดำ 8 หัวเมือง และเมืองชาวไทขาว 4 เมือง ได้แก่ เมืองไล เมืองมน เมืองเจียน และเมืองบาง โดยเมืองไลเคยมีอำนาจสูงสุดและเป็นเมืองหลวงของสิบสองจุไทในช่วงระยะเวลาหนึ่ง
จากการประมาณการใน พ.ศ. 2545 มีชาวไทขาวอาศัยอยู่ในประเทศเวียดนามประมาณ 280,000 คน และมีการประมาณการใน พ.ศ. 2538 พบชาวไทขาวอาศัยอยู่ในประเทศลาวราว 200,000 คน และในมณฑลยูนนาน ประเทศจีนราว 10,000 คน

**อ้างอิง**
หมวดหมู่:ชาวไท
หมวดหมู่:กลุ่มชาติพันธุ์ในประเทศเวียดนาม
หมวดหมู่:กลุ่มชาติพันธุ์ในประเทศลาว
หมวดหมู่:กลุ่มชาติพันธุ์ในประเทศจีน
หมวดหมู่:ประเทศเซียร์ราลีโอน

left
ซ
ซ
ซ
ซ
หมวดหมู่:ประเทศที่ใช้ภาษาอังกฤษเป็นภาษาทางการ
ซ
หมวดหมู่:ประเทศริมฝั่งมหาสมุทรแอตแลนติก
หมวดหมู่:แอฟริกาตะวันตก
อุโมงค์หายเวิน

อุโมงค์หายเวินด้านทิศเหนือ
อุโมงค์หายเวิน (Hầm Hải Vân) เป็นอุโมงค์รถยนต์ลอดใต้ภูเขาที่ยาวที่สุดในเอเชียตะวันออกเฉียงใต้ โดยมีความยาว 6.28 กิโลเมตร เป็นทางเชื่อมระหว่างเมืองดานังกับเมืองเว้ทางตอนกลางของประเทศเวียดนาม

**อ้างอิง**
 http://www.bloggang.com/viewdiary.php?id=kumpine&month=10-2006&date=03&group=15&gblog=6- http://asiaforvisitors.com/vietnam/central/haivan.html date=2007-04-08 

**แหล่งข้อมูลอื่น**
หายวเวิน
หมวดหมู่:สิ่งก่อสร้างในดานัง
หมวดหมู่:สิ่งก่อสร้างในเว้
ผู้เอิน

ชาวผู้เอิน มีการแต่งกายและขนบธรรมเนียมประเพณีก็เป็นอย่างลาวแท้ แต่ทางภาษาพูดมีผิดแปลกออกไปบ้าง เนื่องจากชนกลุ่มนี้ติดต่อกับชาวญวนมาชั่วหลายร้อยปี เพราะถิ่นที่อยู่ของผู้เอินนี้ อยู่ทางทิศตะวันออก และตะวันออกเยงใต้ของเมืองตรันนินห์ (เมืองนี้มีชื่อภาษาไทว่า เวียงคำ ซึ่งเป็นชื่อเดิมของเวียงจันทน์) ถิ่นที่อยู่ของชาวไทกลุ่มนี้อยู่ทางฟากภูเขาที่ลาดลงทางอ่าวตังเกี๋ย และพืชผลที่พวกนี้เพาะปลูกก็ลงไปจำหน่ายให้ญวน แน้นไทพวกนี้จึงติดต่อกับญวนมากกว่าลาว เนื่องจากอยู่ที่สูง และในฤดูหนาวอากาศจึงหนาวมาก ชาวผู้เอินจึงเก็บตัวมากกว่าชาวลาว และมีเครื่องเล่นสนุกสนานน้อยกว่า ชนกลุ่มนี้นับถือพุทธศาสนา แต่ก็มีพระอยู่น้อย และพวกนี้ก็ไม่นับถือพระมากอย่างชาวลาว ทั้งนี้เพราะติดต่อกับชาวญวนมาก และชาวญวนไม่ค่อยยุ่งเกี่ยวกับพระ นอกจากจะอยู่ที่สูงแล้ว ชาวผู้เอินยังมีอยุ่บ้างทางตะวันออกเฉียงเหนือของเวียงจันทน์ และในเมืองคำเกิดคำมวน (เมืองที่เกิดพระยอดเมืองขวาง)

**อ้างอิง**
 อ้างหนังสือ| ผู้แต่ง = พลตรีหลวงวิจิตรวาทการ| ชื่อหนังสือ = งานค้นคว้าเรื่องชนชาติไทย| URL = | จังหวัด = | พิมพ์ที่ = | ปี = | ISBN = | จำนวนหน้า = | หน้า = 97
หมวดหมู่:ชาวไท
หมวดหมู่:กลุ่มชาติพันธุ์ในประเทศลาว 
หมวดหมู่:กลุ่มชาติพันธุ์ในประเทศเวียดนาม
เว้ (นครภายใต้จังหวัด)

เว้ (Huế เฮฺว้; จื๋อโนม: 化) เป็นอดีตเมืองศูนย์กลางการปกครองของจังหวัดเถื่อเทียนเว้ ประเทศเวียดนาม และเคยเป็นเมืองหลวงเก่าในสมัยราชวงศ์เหงียนช่วง พ.ศ. 2345–2488 มีชื่อเสียงจากโบราณสถานที่มีอยู่ทั่วเมือง จำนวนประชากรอยู่ที่ประมาณ 340,000 คน
เมื่อวันที่ 1 มกราคม ค.ศ. 2025 จังหวัดเถื่อเทียนเว้ได้มีการปรับโครงสร้างการปกครองใหม่เป็นนครเว้ ซึ่งเป็นนครภายใต้ส่วนกลางลำดับที่ 6 ของประเทศเวียดนาม นครเว้เดิมได้ถูกยุบเพื่อจัดตั้งเป็นเขตใหม่ 2 แห่ง ได้แก่ เขตฟู้ซวนและเขตถ่วนฮว้า

**ประวัติศาสตร์**
แรกเริ่มนั้นเว้เป็นเมืองหลวงของราชวงศ์เหงียน ซึ่งปกครองพื้นที่ส่วนใหญ่ของเวียดนามตอนใต้ในช่วงคริสต์ศตวรรษที่ 17-19
เว้มีฐานะเป็นเมืองหลวงของประเทศจนถึง พ.ศ. 2488 เมื่อจักรพรรดิบ๋าว ดั่ย แห่งเวียดนามทรงสละราชสมบัติ และมีการก่อตั้งรัฐบาลคอมมิวนิสต์ขึ้นที่ฮานอย ทางตอนเหนือของเวียดนาม ต่อมาใน พ.ศ. 2492 จักรพรรดิบ๋าว ดั่ย ทรงได้รับการช่วยเหลือจากชาวฝรั่งเศสในอาณานิคม และทรงก่อตั้งเมืองหลวงใหม่ คือ ไซ่ง่อน ทางใต้ของประเทศ
ในช่วงสงครามเวียดนาม เว้อยู่ในตำแหน่งที่ใกล้กับอาณาเขตระหว่างเวียดนามเหนือและเวียดนามใต้ โดยเว้อยู่ในอาณาเขตของเวียดนามใต้ ใน พ.ศ. 2511 ตัวเมืองได้รับความเสียหายอย่างหนัก โดยเฉพาะโบราณสถานหลายแห่งที่ระดมยิงและถูกระเบิดจากกองทัพอเมริกัน แม้หลังสงครามสงบลงแล้ว เหล่าโบราณสถานก็ยังไม่ได้รับการดูแลเอาใจใส่ เนื่องจากถูกกลุ่มผู้นำคอมมิวนิสต์และชาวเวียดนามบางส่วนมองว่าเป็นสัญลักษณ์ของระบอบศักดินาในอดีต แต่หลังจากที่แนวคิดทางการเมืองได้เปลี่ยนแปลงไป ก็เริ่มมีการบูรณะโบราณสถานบางส่วนมาจนถึงปัจจุบัน

**ภูมิศาสตร์**
เมืองเว้ตั้งอยู่ในเวียดนามตอนกลาง ริมฝั่งแม่น้ำหอม ถัดเข้ามาในแผ่นดินจากริมฝั่งทะเลจีนใต้เพียง 2–3 ไมล์ ห่างจากกรุงฮานอยไปทางใต้ประมาณ 540 กิโลเมตร และห่างจากนครโฮจิมินห์ไปทางเหนือประมาณ 644 กิโลเมตร

**มรดกโลก**
เมืองเว้ได้รับขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 17 เมื่อ พ.ศ. 2536 ที่เมืองการ์ตาเฮนา ประเทศโคลอมเบีย ด้วยข้อกำหนดและหลักเกณฑ์ในการพิจารณา ดังนี้- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

**อ้างอิง**

**แหล่งข้อมูลอื่น**
 Huế- Hue- 369487099- 7050386
หมวดหมู่:เว้
หมวดหมู่:นครในประเทศเวียดนาม
หมวดหมู่:เมืองหลวงเก่า
หมวดหมู่:แหล่งมรดกโลกในประเทศเวียดนาม
จระเข้ตีนเป็ด

จระเข้ตีนเป็ด หรือทับศัพท์ว่า แอลลิเกเตอร์ (alligator, /ˈæl.ɪˌɡeɪ.tə/ เรียกสั้น ๆ ว่า เกเตอร์: gator) เป็นสกุลของสัตว์เลื้อยคลานในอันดับจระเข้ (Crocodilia) ในวงศ์ Alligatoridae ใช้ชื่อสกุลว่า Alligator
แอลลิเกเตอร์เป็นจระเข้ที่อยู่ในวงศ์ Alligatoridae ซึ่งแยกมาจากจระเข้ทั่วไปส่วนใหญ่ที่จะอยู่ในวงศ์ Crocodylidae ซึ่งแยกออกมาจากกันราว 200 ล้านปีก่อน ในมหายุคมีโซโซอิก และไม่เปลี่ยนแปลงรูปร่าง แอลลิเกเตอร์จึงจัดเป็นซากดึกดำบรรพ์มีชีวิตจำพวกหนึ่ง 
แอลลิเกเตอร์ มีลักษณะที่แตกต่างไปจากจระเข้ในวงศ์ Crocodylidae หรือจระเข้ทั่วไป คือ เมื่อมองจากด้านบนจะเห็นจะงอยปากสั้นและเป็นรูปตัวยู รูจมูกมีขนาดใหญ่ และเมื่อหุบปากแล้วฟันล่างจะไม่โผล่ออกมาให้เห็น เพราะมีส่วปลายของหัวแผ่กว้างและขากรรไกรยาว ส่วนปลายของขากรรไกรล่างซ้ายและขวาเชื่อมต่อกันเป็นพื้นที่แคบ กระดูกแอนโทพเทอรีกอยด์อยู่ห่างจากแถวของฟันที่กระดูกแมคซิลลาเป็นช่องกว้าง กระดูกพาลาทีนมีก้านกระดูกชิ้นยาวอยู่ทางด้านหน้าและยื่นเลยช่องในเบ้าตา พื้นผิวด้านบนของลิ่นมีสารเคอราติน ไม่มีต่อมขจัดเกลือบนลิ้น
ปัจจุบัน แอลลิเกเตอร์ มีอยู่ 2 ชนิดเท่านั้น คือ แอลลิเกเตอร์อเมริกัน (Alligator mississippiensis) ซึ่งถือเป็นสัตว์จำพวกจระเข้ที่ใหญ่ที่สุดที่พบได้ในทวีปอเมริกาเหนือ และแอลลิเกเตอร์จีน (A. sinensis) ที่พบในลุ่มแม่น้ำแยงซีในประเทศจีนเท่านั้น และเป็นสัตว์ที่ใกล้สูญพันธุ์มากแล้ว
ซึ่งคำว่า แอลลิเกเตอร์นั้น มาจากภาษาสเปนคำว่า "Lagarto" หมายถึง "สัตว์เลื้อยคลาน"

**อ้างอิง**
หมวดหมู่:วงศ์แอลลิเกเตอร์
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในประเทศจีน
หมวดหมู่:เนื้อสัตว์
ออริกซ์

ออริกซ์เขาดาบในสวนสัตว์ไทย
ออริกซ์ (oryx) เป็นสกุลของสัตว์เลี้ยงลูกด้วยนมกีบคู่เคี้ยวเอื้อง จำพวกแอนทิโลปหรือกาเซลล์ พบกระจายพันธุ์ในทวีปแอฟริกาและคาบสมุทรอาหรับ มีลักษณะเด่น คือ เป็นแอนทิโลปขนาดใหญ่ และมีเขาที่บิดเป็นเกลียวยาวแหลม เห็นได้ชัดเจน มีใบหน้ารวมถึงลำตัวช่วงขาที่เป็นลายสีเส้นดำพาดผ่าน ขณะที่ตามลำตัวเป็นสีขาวหรือสีสว่าง

**ศัพทมูลวิทยา**
คำว่า "ออริกซ์" มาจากภาษากรีก คำว่า Ὂρυξ óryx หมายถึง ประเภทหนึ่งของแอนทิโลป พหูพจน์ในภาษากรีกคือ  óryges  และถึงแม้คำว่า  oryxes  มีการใช้ในภาษาอังกฤษ เฮอรอโดทัส นักประวัติศาสตร์ชาวกรีกโบราณ กล่าวถึงออริกซ์ในลิเบียเรียกว่า "Orus" อาจจะเกี่ยวข้องกับคำกริยาคำว่า ¨oruttoo "หรือ" orussoo " มีความหมาย "ขุด" ทั้งนี้ ออริกซ์สีขาวเป็นที่รู้จักกันดีว่ามีพฤติกรรมขุดหลุมทรายเพื่อใช้ในการหลบความร้อน

**การจำแนก**
จำแนกออกได้เป็น 4 ชนิด คือ
ลักษณะใบหน้าและเขาของออริกซ์ชนิดต่าง ๆ- วงศ์ BOVIDAE
** วงศ์ย่อย Hippotraginae
*** สกุล Hippotragus
*** สกุลOryx
**** ออริกซ์เขาดาบ, O. dammah 
**** เจมส์บอก, O. gazella
**** ออริกซ์แอฟริกาตะวันออก, ไบซาออริกซ์ O. beisa (อดีตใช้ O. gazella)
***** ออริกซ์แอฟริกาตะวันออก (เซนซุสตริกโต), O. b. beisa
***** ออริกซ์ขอบหู O. b. callotis
**** ออริกซ์อาหรับ, ออกริกซ์อาระเบีย, O. leucoryx

**อ้างอิง**

**แหล่งข้อมูลอื่น**
หมวดหมู่:แอนทิโลปปศุสัตว์
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในทวีปเอเชีย
หมวดหมู่:แหล่งมรดกโลกในประเทศเวียดนาม

แหล่งมรดกโลกในประเทศเวียดนาม
เวียดนาม
หมวดหมู่:ประเทศเวียดนาม
เวียดนาม
หมวดหมู่:สถานที่ท่องเที่ยวในประเทศเวียดนาม
นิวสปีก

นิวสปีก (Newspeak) เป็นภาษาในนวนิยายเรื่อง หนึ่งเก้าแปดสี่ (Nineteen Eighty-Four) ของ จอร์จ ออร์เวลล์ นวนิยายดังกล่าวอธิบายนิวสปีกว่าเป็น "ภาษาเพียงหนึ่งเดียวในโลก ที่จำนวนคำศัพท์ลดลงทุกปี"
ออร์เวลล์ได้รวมข้อความเกี่ยวกับนิวสปีกไว้ในภาคผนวก (เขียนโดยใช้รูปกริยาอดีตกาล) โดยในนั้นได้อธิบายหลักการพื้นฐานของภาษาเอาไว้
นิวสปีกนั้นมีพื้นฐานใกล้ชิดจากภาษาอังกฤษ แต่ได้ลดจำนวนและความซับซ้อนของคำศัพท์และไวยากรณ์ลงอย่างมาก ซึ่งการทำเช่นนี้ เหมาะเจาะกับระบอบเผด็จการเบ็ดเสร็จของพรรค ซึ่งมีจุดประสงค์ที่จะทำให้ความคิดทางเลือก ("thoughtcrime") หรือคำพูดเกี่ยวกับมันนั้นเป็นไปไม่ได้ โดยการกำจัดคำหรือวิธีผูกเรื่องใด ๆ ที่สามารถอธิบายแนวคิดเรื่อง เสรีภาพ การปฏิวัติ ฯลฯ ได้ออกไป
คำในนิวสปีกสำหรับเรียกภาษาอังกฤษคือ "Oldspeak" มีความตั้งใจที่จะแทน Oldspeak ด้วย Newspeak โดยสมบูรณ์ภายใน ค.ศ. 2050

**อ้างอิง**

**แหล่งข้อมูลอื่น**
  The complete Newspeak appendix to 1984 date=2007-08-27  ภาคผนวกของ 1984 -  An independent completion of the Newspeak language date=2007-09-28  - Burgess, Anthony. Nineteen Eighty-Five. Boston: Little Brown & Co, 1978. ISBN 0-316-11651-3. อภิปรายความเป็นไปได้ของนิวสปีก 
พจนานุกรม-  Newspeak Dictionary date=2005-05-31  พจนานุกรมนิวสปีก - Green, Jonathon. Newspeak: a dictionary of jargon. London, Boston: Routledge & Kegan Paul, 1985, 1984. ISBN 0-7102-0673-9.  "Find in a library" date=2007-09-29  
ในประวัติศาสตร์- Young, John Wesley . Totalitarian Language: Orwell's Newspeak and Its Nazi and Communist Antecedents. Charlottesville: University Press of Virginia, 1991. ISBN 0-8139-1324-1. งานวิชาการเกี่ยวกับนิวสปีก และตัวอย่างการควบคุมภาษาในประวัติศาสตร์ - Klemperer, Victor & Brady, Martin (tr.). The language of the Third Reich: LTI - Lingua Tertii Imperii: A Philologist's Notebook. London, UK; New Brunswick, NJ: Athlone Press, 2000. ISBN 0-485-11526-3 (alk. paper). พูดถึง Lingua Tertii Imperii (LTI) ภาษาของอาณาจักรที่สาม (นาซีเยอรมนี) แปลโดย by Martin Brady. - Klemperer, Victor & Watt, Roderick H. LTI - Lingua Tertii Imperii: A Philologist's Notebook. Lewiston: E. Mellen Press, 1997. ISBN 0-7734-8681-X. ฉบับพร้อมหมายเหตุประกอบของ LTI, Notizbuch eines Philologen พร้อมหมายเหตุและบทวิจารณ์ภาษาอังกฤษ โดย  Roderick H. Watt. - Klemperer, Victor. LTI - Lingua Tertii Imperii: Notizbuch eines Philologen.. ต้นฉบับ LTI ภาษาเยอรมัน 
หมวดหมู่:ภาษา
หมวดหมู่:การตรวจพิจารณา
หมวดหมู่:การลบประวัติศาสตร์
สุญตา

สุญตา () หรือ ศูนยตา (ศูนฺยตา) แปลว่า ความว่างเปล่า, ความเป็นของสูญ คือความไม่มีตัวตน ถือเอาเป็นตัวตนไม่ได้
สุญตามีความหมาย 4 นัย คือ
# ความเป็นสภาพที่ว่างจากความเป็นสัตว์ บุคคล ตัวตน เรา เขา โดยเฉพาะอย่างยิ่ง ภาวะที่ขันธ์ 5 เป็นอนัตตา คือ มิใช่ตัวตน ไม่มีอัตตา ว่างจากความเป็นตน ตลอดจนว่างจากสารัตถะต่าง ๆ เช่น ความเที่ยง ความสวยงาม ความสุข เป็นต้น, โดยปริยายหมายถึง หลักธรรมฝ่ายปรมัตถ์ดัง เช่น ขันธ์ ธาตุ อายตนะ และปฏิจจสมุปบาท ที่แสดงแต่ตัวสภาวะให้เห็นความว่างเปล่าปราศจากสัตว์ บุคคล เป็นเพียงธรรมหรือกระบวนธรรมล้วน ๆ 
# ความว่างจากกิเลส มีราคะ โทสะ โมหะ เป็นต้น ก็ดี สภาวะที่ว่างจากสังขารทั้งหลายก็ดี หมายถึง นิพพาน
# โลกุตตรมรรค ได้ชื่อว่าเป็นสุญตา ด้วยเหตุผล 3 ประการ คือ เพราะลุด้วยปัญญาที่กำหนดพิจารณาความเป็นอนัตตา มองเห็นสภาวะที่สังขารเป็นสภาพว่าง (จากความเป็นสัตว์ บุคคล ตัวตน) เพราะว่างจากกิเลสมีราคะเป็นต้น และเพราะมีสุญตา คือ นิพพาน เป็นอารมณ์ 
# ความว่าง ที่เกิดจากความกำหนดหมายในใจ หรือทำใจเพื่อให้เป็นอารมณ์ของจิตในการเจริญสมาบัติ เช่น ผู้เจริญอากิญจัญญายตนสมาบัติกำหนดใจถึงภาวะว่างเปล่าไม่มีอะไรเลย

**อ้างอิง**
 พระพรหมคุณาภรณ์ (ประยุทธ์ ปยุตฺโต). พจนานุกรมพุทธศาสตร์ ฉบับประมวลศัพท์. หน้า 454–455.

**แหล่งข้อมูลอื่น**
  จูฬสุญญตสูตร date=2006-09-13  ในพระไตรปิฎก
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
หมวดหมู่:ความไม่มี
วงศ์นกกระสา

นกกระสา เป็นนกลุยน้ำขนาดใหญ่ ขายาว คอยาว และปากยาวแข็ง อยู่ในอันดับนกกระสา (Ciconiiformes) ใช้ชื่อวงศ์ว่า Ciconiidae
พบทั้งหมดทั่วโลก 19 ชนิด ใน 6 สกุล

**อนุกรมวิธาน**
 สกุล Mycteria
** Mycteria cinerea
** Mycteria ibis
** นกกาบบัว (Mycteria leucocephala)
** Mycteria americana- สกุล Anastomus
** Anastomus oscitans
** Anastomus lamelligerus- สกุล Ciconia
** Ciconia abdimii
** Ciconia episcopus
** Ciconia stormi
** Ciconia maguari
** Ciconia boyciana (อดีตใช้ C. ciconia)
** นกกระสาขาว (Ciconia ciconia)
** Ciconia nigra- สกุล Ephippiorhynchus
** Ephippiorhynchus asiaticus
** Ephippiorhynchus senegalensis- สกุล Jabiru
** Jabiru mycteria- สกุล Leptoptilos
** Leptoptilos javanicus
** Leptoptilos dubius
** Leptoptilos crumeniferus

**อ้างอิง**
 Cione, Alberto Luis; de las Mercedes Azpelicueta, María; Bond, Mariano; Carlini, Alfredo A.; Casciotta, Jorge R.; Cozzuol, Mario Alberto; de la Fuente, Marcelo; Gasparini, Zulma; Goin, Francisco J.; Noriega, Jorge; Scillatoyané, Gustavo J.; Soibelzon, Leopoldo; Tonni, Eduardo Pedro; Verzi, Diego & Guiomar Vucetich, María (2000) : Miocene vertebrates from Entre Ríos province, eastern Argentina. English with Spanish abstract In:  Aceñolaza, F.G. & Herbst, R. (eds.) : El Neógeno de Argentina. INSUGEO Serie Correlación Geológica 14: 191-237.  PDF fulltext date=2008-02-28 - Friedwald, Will & Beck, Jerry (1981) : The Warner Brothers Cartoons. Scarecrow Press Inc., Metuchen, N.J.. ISBN 0-8108-1396-3- Louchart, Antoine; Vignaud, Patrick; Likius, Andossa; Brunet, Michel & and White, Tim D. (2005) : A large extinct marabou stork in African Pliocene hominid sites, and a review of the fossil species of Leptoptilos. Acta Palaeontologica Polonica 50 (3) : 549–563.  PDF fulltext date=2007-02-21 - Noriega, Jorge Ignacio & Cladera, Gerardo (2005) : First Record of Leptoptilini (Ciconiiformes: Ciconiidae) in the Neogene of South America. Abstracts of Sixth International Meeting of the Society of Avian Paleontology and Evolution: 47.  PDF fulltext date=2008-02-28 - Schmaltz Hsou, Annie (2007) : O estado atual do registro fóssil de répteis e aves no Pleistoceno do Estado do Rio Grande do Sul, Brasil "The current state of the fossil record of Pleistocene reptiles and birds of Rio Grande do Sul". Talk held on 2007-JUN-20 at Quaternário do RS: integrando conhecimento, Canoas, Rio Grande do Sul, Brazil.  PDF abstract date=2017-07-08 - Steadman, David W.; Arroyo-Cabrales, Joaquin; Johnson, Eileen & Guzman, A. Fabiola (1994) : New Information on the Late Pleistocene Birds from San Josecito Cave, Nuevo León, Mexico. Condor 96 (3) : 577-589.  DjVu fulltext date=2013-07-02   PDF fulltext date=2006-09-11 

**แหล่งข้อมูลอื่น**
  Scott MacDonald, "The Stork" date=2005-02-11  emblematic uses-  Storks date=2009-01-02  Image documentation-  Stork videos on the Internet Bird Collection

หมวดหมู่:นกแบ่งตามวงศ์
ปลาหมอเทศ

ปลาหมอเทศ ( Oreochromis mossambicus) ปลาน้ำจืดชนิดหนึ่ง อยู่ในวงศ์ปลาหมอสี (Cichlidae) 
ปลาหมอเทศมีลักษณะรูปร่างทั่วไปคล้ายปลานิล (O. niloticus) ซึ่งเป็นปลาที่อยู่ในวงศ์เดียวกันและสกุลเดียวกัน แต่ว่า ปลาหมอเทศมีรูปร่างที่เล็กกว่า มีลำตัวแบนข้าง หัวสั้น ปากกว้าง มีฟันซี่เล็กละเอียด ครีบอกยาวแหลม ครีบก้นมีก้านแข็ง 3 ชิ้น ปลายครีบหางตัดตรง มีเกล็ดตั้งแต่บริเวณแก้ม หัว ถึงโคนหาง เกล็ดเป็นแบบเกล็ดสาก เส้นข้างลำตัวขาดช่วง ด้านบนลำตัวมีสีคล้ำอมเขียวหรือน้ำเงิน แก้มมีสีจางเป็นปื้น ลำตัวมีแถบสีคล้ำ 8–9 แถบ พาดตามแนวตั้ง ท้องสีจางหรือเหลืองอ่อน ขอบครีบมีสีแดงหรือน้ำตาลรวมถึงครีบอก ปลาขนาดเล็กมีสีคล้ำหรือสีเทา มีความแตกต่างจากปลานิล คือ ปากยาวกว่า และไม่มีแถบหรือลายบนครีบ แต่มีปื้นสีจางบนแก้มของปลาตัวผู้ 
ปลาหมอเทศมีขนาดโตเต็มที่ประมาณ 40 เซนติเมตร โดยเฉลี่ยประมาณ 20–30 เซนติเมตร  เป็นปลาที่กินได้ทั้งพืชและสัตว์ รวมถึงตะกอนอินทรียสาร ขยายพันธุ์โดยปลาตัวผู้ขุดหลุมบนพื้นท้องน้ำเหมือนหลุมขนมครก ปลาตัวเมียอมไข่ในปากไว้ประมาณ 10–15 วัน ก่อนจะปล่อยลูกปลาให้ออกมาว่ายวนรอบ ๆ ตัวแม่ปลา
ปลาหมอเทศมีถิ่นกำเนิดอยู่ในทวีปแอฟริกา แถบแอฟริกาตะวันออกเฉียงใต้ ในแหล่งน้ำต่าง ๆ และถูกนำเข้าไปในประเทศใกล้เคียง ก่อนจะกลายเป็นปลาเศรษฐกิจที่ถูกนำเข้าไปในหลายประเทศในหลายทวีปทั่วโลก ในประเทศไทยมีการนำเข้ามาใน พ.ศ. 2492 โดยศาสตราจารย์ (พิเศษ) บุญ อินทรัมพรรย์ แห่งคณะประมง มหาวิทยาลัยเกษตรศาสตร์ โดยนำผ่านมาจากปีนัง เพื่อส่งเสริมเกษตรกรเลี้ยงเป็นอาชีพ แต่ความนิยมในการบริโภคสู้ปลานิลไม่ได้ เนื่องจากเนื้อค่อนข้างแข็งและมีขนาดตัวเล็ก ดังนั้นจึงมีราคาจำหน่ายที่ต่ำกว่าปลานิล และถูกปล่อยลงตามแหล่งน้ำต่าง ๆ ทั้งน้ำจืดและน้ำกร่อย กลายเป็นผลพลอยได้จากการเลี้ยงกุ้ง
ในปี พ.ศ. 2511 มีการผสมข้ามสายพันธุ์ระหว่างปลาหมอเทศกับปลานิล ได้เป็นปลาลูกผสมเรียกว่า "ปลานิลแดง" โดยสถานีประมงน้ำจืดจังหวัดอุบลราชธานี ต่อมามีการคัดมาเพาะและขยายพันธุ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้ทรงปล่อยพันธุ์ปลานิลแดงเพื่อเพาะขยายพันธุ์ที่บ่อปลาภายในพระตำหนักจิตรลดารโหฐาน 

**อ้างอิง**

**แหล่งข้อมูลอื่น**
  Photo of "Florida Red" hybrid. Retrieved 12 July 2007.- รูปและข้อมูลปลาหมอเทศ
หมอเทศ
เทศ
หมอเทศ
หมอเทศ
หมวดหมู่:ปลาเศรษฐกิจ
หมวดหมู่:ปลาที่พบในนาข้าวและท้องร่องสวน
อัตตา

อัตตา (อตฺตา; आत्मन्) แปลว่า ตัวตน ร่างกาย รูปลักษณะ ตัวเอง หรือวิญญาณ ตามทฤษฎีของผู้นับถือลัทธิว่าชีวิตเกิดขึ้นด้วยวิญญาณหรืออาตมัน ซึ่งชาวอินเดียทางภาคเหนือได้ยึดถือเช่นนั้น ในคัมภีร์อุปนิษัทอธิบายไว้ว่า อัตตาเป็นตัวตนเล็ก ๆ รูปร่างเหมือนคน อาศัยอยู่ในหัวใจเวลาปกติ และหนีออกจากร่างกายไปในเวลานอนหลับ หรือในเวลาสงบแน่นิ่ง เมื่ออัตตานั้นกลับมาสู่ร่างเหมือนเดิม ชีวิตและการเคลื่อนไหวจึงเกิดขึ้นเป็นไปตามเดิม ในเวลาตายอัตตาก็จะหนีออกจากร่าง ไปใช้ชีวิตในอมตะของตนเองวนเวียนไปอย่างนี้โดยไม่มีสิ้นสุด  (นัยพจนา. บาลี-อังกฤษ ของสมาคมบาลีปกรณ์)
ในศาสนาพุทธ พระพุทธเจ้าเรียกความเชื่อเรื่องอัตตาว่าสัสสตทิฐิ ถือเป็นมิจฉาทิฐิอย่างหนึ่ง และเรียกว่าอัตตวาทุปาทาน ซึ่งถือเป็นความยึดมั่นถือมั่นประการหนึ่ง
อัตตาในคำไทยทั่วไปใช้ในรูป อัตต, อัต เช่น อัตตาธิปไตย อัตชีวประวัติ อัตภาพ อัตโนมัติ

**อัตตาในศาสนาต่าง ๆ**
ศาสนาที่มีความเชื่อเรื่องตัวตนหรืออัตตา เรียกอัตตาในชื่อต่าง ๆ ดังนี้

**ดูเพิ่ม**
 อนัตตา

**อ้างอิง**
 พระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:คำศัพท์ศาสนา
*
3ดีโอ

3DO Interactive Multiplayer หรือมักเรียกสั้นๆ ว่า 3DO เป็นเครื่องเล่นวิดีโอเกมที่บริษัท พานาโซนิค, ซันโย และ โกลด์สตาร์ (ปัจจุบันคือ แอลจี)
จัดเป็นเครื่องเล่นวิดีโอเกมยุคที่ห้าเครื่องแรก และสามารถทำยอดขายได้ถึง 6 ล้าน วางจำหน่ายครั้งแรกที่ประเทศ สหรัฐอเมริกา และวางจำหนายที่ประเทศ แคนาดา เป็นประเทศที่สอง
ตัวเครื่องออกแบบโดย Dave Needle และ RJ Mical แห่ง New Technology Group สนับสนุนการทำตลาดโดยทริป ฮอว์กิง แห่ง EA Games

**อ้างอิง**
  รายละเอียด 3DOdate=2012-08-26 
หมวดหมู่:เครื่องเล่นวิดีโอเกม
อัตภาพ

อัตภาพ (อ่านว่า อัดตะภาบ) แปลว่า ความเป็นตนเอง, ภาวะแห่งตน
อัตภาพ ใช้หมายถึงตัวตน, ร่างกาย, ชีวิต, รูปลักษณะ เป็นคำบ่งบอกถึงอวัยวะต่างๆ ในร่างกายของคนตลอดถึงบุคลิกภาพและความเป็นอยู่แห่งชีวิตโดยภาพรวม มีความหมายเดียวกับคำว่าอัตตา ซึ่งแปลว่าตัวตนเหมือนกัน
อัตภาพ ได้มีการนำมาใช้ในสำนวนไทย เช่น
"เขามีรายได้สมควรแก่อัตภาพ" หมายความว่ามีรายได้พอเลี้ยงตัว
"ทำอะไรก็ตามต้องดูอัตภาพตัวเองว่าพอจะทำไหวไหม" หมายความว่าดูร่างกายตัวเองด้วย

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
วิบาก

วิบาก แปลว่า ผล, ผลผลิต, ผลที่เกิดขึ้น, ผลที่ติดตามมาจากเหตุ
วิบาก ในคำวัดหมายถึงผลกรรม, ผลที่เกิดจากกรรมที่ทำไว้ก่อน ไม่ว่าจะเป็นกรรมดีหรือกรรมชั่ว ล้วนมีวิบากคือผลทั้งสิ้น โดยกรรมดีมีวิบากเป็นสุข กรรมชั่วมีวิบากเป็นทุกข์ ใช้ซ้ำกันเป็น ผลวิบาก หรือ วิบากผล ก็มี
วิบาก ในคำไทยใช้หมายความว่าลำบาก, ทุรกันดาร เช่น หนทางวิบาก, ประสบความวิบาก

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ความเชื่อในศาสนาพุทธ
หมวดหมู่:คำศัพท์ศาสนาพุทธ
เต่าแก้มแดง

เต่าแก้มแดง (Pond slider, Common slider; Trachemys scripta) เป็นเต่าน้ำจืดชนิดหนึ่ง มีถิ่นกำเนิดอยู่ที่ทวีปอเมริกาเหนือ มีถิ่นกำเนิดดั้งเดิมอยู่ในพื้นที่ชุ่มน้ำแถบรัฐอิลลินอย, แม่น้ำมิสซิสซิปปี  ไปจนถึงอ่าวเม็กซิโก
ลักษณะเมื่อแรกเกิด กระดองจะเป็นสีเขียว เมื่อโตขึ้นจะเปลี่ยนไปเป็นสีคล้ำ เท้าทั้ง 4 ข้างมีพังผืดใช้ว่ายน้ำได้ดี ขนาดเมื่อโตเต็มที่ประมาณ 1 ฟุต โดยที่ตัวผู้จะมีขนาดเล็กกว่าตัวเมียเล็กน้อย กินอาหารได้ทั้งพืชและสัตว์ ผสมพันธุ์กันในน้ำระหว่างเดือนมีนาคม–มิถุนายน จากนั้นในเดือนสิงหาคม  ตัวเมียจะขึ้นมาวางไข่ในหาดทราย ไข่ใช้เวลาฟักเป็นตัวประมาณ 60-75 วัน อายุเมื่อพร้อมที่จะผสมพันธุ์ประมาณ 2 ปี และมีอายุขัยโดยเฉลี่ย 30 ปี

**การจำแนก**
แบ่งออกได้เป็น 3 ชนิดย่อยดังนี้
*Trachemys scripta scripta – เต่าแก้มเหลือง
*Trachemys scripta elegans – เต่าญี่ปุ่น เป็นชนิดที่นิยมเป็นสัตว์เลี้ยง
*Trachemys scripta troostii – เต่าคัมเบอร์แลนด์

**อ้างอิง**

**อ่านเพิ่ม**
url-status=dead 
*url-status=dead
*url-status=dead

**แหล่งข้อมูลอื่น**
  Reshetnikov, Andrey N., et al. "Rarely naturalized, but widespread and even invasive: the paradox of a popular pet terrapin expansion in Eurasia". NeoBiota Volume 81, 2023-  J. Servan et C. Arvy, "The introduction of Trachemys scripta in France. A new competitor for the European pond turtles". Bull. Fr. Pêche Piscic. Number 344-345, 1997
*Dewey, T. and T. Kuhrt. (2002). "Trachemys scripta" (On-line), Animal Diversity Web. Accessed July 29, 2008 at http://animaldiversity.ummz.umich.edu/site/accounts/information/Trachemys_scripta.html.
*Rhudy, Robyn  "Sliders" (On-Line), Accessed April 29, 2009. at http://www.fishpondinfo.com/turtles/sliders.htm
หมวดหมู่:ชนิดพันธุ์ต่างถิ่น
หมวดหมู่:วงศ์เต่าแก้มแดง
หมวดหมู่:สัตว์เลื้อยคลานที่เป็นสัตว์เลี้ยง
เต่าญี่ปุ่น

เต่าญี่ปุ่น หรือ เต่าแก้มแดง (Red-eared slider; Trachemys scripta elegans) เป็นเต่าน้ำจืดชนิดหนึ่ง มีถิ่นกำเนิดอยู่ที่ทวีปอเมริกาเหนือ จัดเป็นชนิดย่อยของเต่าแก้มแดง (T. scripta) มีถิ่นกำเนิดดั้งเดิมอยู่ในพื้นที่ชุ่มน้ำแถบรัฐอิลลินอย, แม่น้ำมิสซิสซิปปี  
เหตุที่ได้ชื่อว่า เต่าญี่ปุ่นเพราะว่าในประเทศไทย พ่อค้าชาวญี่ปุ่นเป็นบุคคลแรกที่นำเต่าชนิดนี้มารับประทาน จึงทำให้ได้ชื่อว่า เต่าญี่ปุ่น 
ลักษณะเมื่อแรกเกิด กระดองจะเป็นสีเขียว เมื่อโตขึ้นจะเปลี่ยนไปเป็นสีดำ เท้าทั้ง 4 ข้างมีพังผืดใช้ว่ายน้ำได้ดี มีจุดเด่นคือ รอบ ๆ ดวงตามีสีแดง จึงทำให้ได้ชื่อว่า เต่าแก้มแดง ขนาดเมื่อโตเต็มที่ประมาณ 30 ซม. โดยที่ตัวผู้จะมีขนาดเล็กกว่าตัวเมียเล็กน้อย กินอาหารได้ทั้งพืชและสัตว์ แม้กระทั่งลูกเป็ดขนาดเล็กที่กำลังว่ายน้ำอยู่ ผสมพันธุ์กันในน้ำระหว่างเดือนมีนาคม-มิถุนายน จากนั้นในเดือนสิงหาคม ตัวเมียจะขึ้นมาวางไข่ในหาดทราย ไข่ใช้เวลาฟักเป็นตัวประมาณ 60-75 วัน อายุเมื่อพร้อมที่จะผสมพันธุ์ประมาณ 2 ปี และมีอายุขัยโดยเฉลี่ย 30 ปี
เต่าขนาดเล็กที่กระดองยังเป็นสีเขียว
ภาพ:Trachemys scripta elegans albina 3.jpg|thumb|left|ตัวที่สีกลายเป็นสีเผือก ซึ่งมีราคาซื้อขายที่แพงมาก
เต่าญี่ปุ่น นิยมเลี้ยงกันเป็นสัตว์เลี้ยงเพื่อความเพลิดเพลินมาก ด้วยเป็นที่รู้จักกันดีจากการที่ถูกอ้างอิงถึงในภาพยนตร์การ์ตูนชุด Teenage Mutant Ninja Turtles ที่ได้รับความนิยมอย่างมากในยุคทศวรรษที่ 80 และ90  ในประเทศไทยมีการเลี้ยงกันมานานกว่า 30 ปี ได้รับความนิยมอย่างยิ่งเนื่องจากความน่ารักในเต่าขนาดเล็กประกอบกับมีราคาถูก แต่ทว่าก็ได้กลายเป็นปัญหาสิ่งแวดล้อมด้วยเช่นกัน  เนื่องจากเมื่อเต่าโตขึ้นแล้วไม่สวยน่ารักเหมือนอย่างเก่า เจ้าของจึงนำไปปล่อยลงแหล่งน้ำธรรมชาติ กลายเป็นชนิดพันธุ์ต่างถิ่น เนื่องจากสามารถปรับตัวให้เข้ากับสภาพแวดล้อมในประเทศไทยได้เป็นอย่างดี และยังทนทานต่อมลภาวะได้ดีกว่าเต่าพื้นเมือง ทำให้แพร่ขยายพันธุ์แย่งอาหารและถิ่นที่อยู่ของเต่าพื้นเมืองไทย รวมถึงยังเป็นชนิดพันธุ์ต่างถิ่นในที่อื่น ๆ ด้วย เช่น กรุงลอนดอน ในประเทศอังกฤษ

**อ้างอิง**

**อ่านเพิ่ม**
 s2cid=25913137  (page=216)- pages=444–470 (page=444)- pages= 216–220 (page=216)- pages= 500–502 (page=500)

**แหล่งข้อมูลอื่น**
 url=http://animal.discovery.com/guides/reptiles/turtles/slider.html- url-status=dead - url=http://www.redearslider.com — a site about caring for turtles in captivity- cite web |title=Red-Eared Slider (Trachemys scripta elegans) |department=Species Profile |series=National Invasive Species Information Center |publisher=United States National Agricultural Library |url=https://www.invasivespeciesinfo.gov/profile/red-eared-slider- access-date=2021-08-24
หมวดหมู่:ชนิดพันธุ์ต่างถิ่น
หมวดหมู่:วงศ์เต่าแก้มแดง
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:แหล่งมรดกโลกในประเทศเยอรมนี

เยอรมนี
เยอรมนี
หมวดหมู่:สิ่งก่อสร้างในประเทศเยอรมนี
หมวดหมู่:สถานที่ท่องเที่ยวในประเทศเยอรมนี
หมวดหมู่:การอนุรักษ์ในประเทศเยอรมนี
ตลาดริมเมย

ภายในตลาดริมเมย
ตลาดริมเมย เป็นชุมชนบริเวณริมฝั่งแม่น้ำเมยในอำเภอแม่สอด จังหวัดตาก ตรงข้ามกับอำเภอเมียวดีของประเทศพม่า เป็นตลาดค้าขายสินค้าพื้นเมืองมากมายทั้งของไทยและพม่า เช่น หน่อไม้แห้ง ปลาแห้ง ปลาหัวยุ่ง เห็ดหอม ถั่ว เครื่องหนัง ผ้าซาติน ฯลฯ นอกจากนี้ยังเป็นตลาดการค้าอัญมณี เช่น หยก ทับทิม และพลอยสีที่มาจากพม่า การเดินทาง สามารถขึ้นรถสองแถวจากตลาดอำเภอแม่สอดไปตลาดริมเมยทุกวัน
หมวดหมู่:ตลาดในจังหวัดตาก
หมวดหมู่:สิ่งก่อสร้างในอำเภอแม่สอด
กองทัพบก

กองทัพบก คือกองกำลังทหารที่ปฏิบัติการในภาคพื้นดินเป็นหลัก มีหน้าที่ป้องกันและปฏิบัติการรบในภาคพื้นดิน กองทัพบกนับเป็นกองกำลังทหารที่กำเนิดขึ้นเป็นประเภทแรก หน่วยรบหลักในกองทัพบกแบ่งออกเป็น 3เหล่าคือ- ทหารราบ ทำการรบด้วยอาวุธประจำกายในระยะประชิด- ทหารม้า ทำการรบโดยใช้ม้าหรือยานยนต์ และ- ทหารปืนใหญ่ มีหน้าที่สนับสนุนการรบของสองเหล่าแรกด้วยปืนใหญ่หรืออาวุธวิธีไกล

**ดูเพิ่ม**
 กองทัพบกไทย

**อ้างอิง**
กองทัพบก
หมวดหมู่:ประเภทกำลังทหาร
สถานีรัชดาภิเษก

สถานีรัชดาภิเษก (Ratchadaphisek Station, รหัส BL16) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก-ห้วยขวาง กรุงเทพมหานคร ตั้งอยู่ในย่านอาคารสำนักงานและที่พักอาศัยบริเวณซอยโชคชัยร่วมมิตร

**ที่ตั้ง**
ถนนรัชดาภิเษก บริเวณทิศเหนือของปากซอยโชคชัยร่วมมิตร (ซอยรัชดาภิเษก 19) และสะพานข้ามคลองบางซื่อ ในพื้นที่แขวงรัชดาภิเษก เขตดินแดง และแขวงสามเสนนอก เขตห้วยขวาง กรุงเทพมหานคร
บริเวณโดยรอบสถานีรัชดาภิเษก เป็นย่านที่พักอาศัยหนาแน่นใจกลางเมือง โดยเฉพาะบริเวณริมคลองบางซื่อ และซอยโชคชัยร่วมมิตร (ซอยรัชดาภิเษก 19 หรือซอยวิภาวดีรังสิต 16) ที่เป็นซอยเชื่อมต่อจากถนนรัชดาภิเษก ออกสู่ถนนวิภาวดีรังสิต บริเวณด้านหลังบริษัทการบินไทย สำนักงานใหญ่ มีชุมชนทั้งที่เป็นบ้านเดี่ยวและคอนโดมิเนียมอยู่จำนวนมาก
เนื่องจากบริเวณโดยรอบสถานีแห่งนี้ไม่มีสถานที่สำคัญใกล้เคียงที่มีความโดดเด่นเพียงพอ นอกเหนือไปจากซอยโชคชัยร่วมมิตร ดังนั้นจึงตั้งชื่อสถานีตามถนนรัชดาภิเษกที่เป็นถนนสายหลัก โดยก่อนหน้าที่จะมีการก่อสร้างโครงการรถไฟฟ้ามหานคร สถานีแห่งนี้ได้ใช้ชื่อว่า "สถานีรัชดา" และได้เปลี่ยนมาใช้ชื่อ "สถานีรัชดาภิเษก" ในภายหลัง เพื่อให้ถูกต้องตามชื่อถนนอย่างเป็นทางการ

**แผนผังสถานี**

**รายละเอียดของสถานี**

**สีสัญลักษณ์ของสถานี**
ใช้สีชมพูตกแต่งกระเบื้องที่เสา ผนังและขอบด้านบนของแนวประตูกั้นชานชาลา

**รูปแบบของสถานี**
เป็นสถานีใต้ดิน กว้าง 23 เมตร ยาว 226 เมตร ระดับชานชาลาอยู่ลึก 19 เมตรจากผิวดิน เป็นชานชาลาแบบเกาะกลาง (Station with Central Platform)

**ทางเข้า-ออก**
ทางเข้า-ออกที่ 1- 1 โรงเรียนปัญจทรัพย์, โรงแรมเจ้าพระยาปาร์ค, ป้ายรถประจำทางไปสี่แยกรัชดาภิเษก-ลาดพร้าว- 2 ซอยโชคชัยร่วมมิตร, ลานจอดรถฟรีริมถนนรัชดาภิเษก, ป้ายรถประจำทางไปสี่แยกรัชดาภิเษก-ลาดพร้าว- 3 อาคารโอลิมเปียไทย ทาวเวอร์, ป้ายรถประจำทางไปสี่แยกรัชดาภิเษก-สุทธิสาร- 4 ซอยรัชดาภิเษก 24, ลานจอดรถของสถานี, อาคารพี.กะรัต, ป้ายรถประจำทางไปสี่แยกรัชดาภิเษก-สุทธิสาร (ลิฟต์)

**การจัดพื้นที่ในตัวสถานี**
แบ่งเป็น 4 ชั้น ประกอบด้วย- 1 ชั้นศูนย์การค้า เมโทรมอลล์- 2 ชั้นออกบัตรโดยสาร- 3 ชั้นชานชาลา

**สิ่งอำนวยความสะดวก**
 ลานจอดรถ 30 คัน บริเวณทางเข้า-ออกหมายเลข 4- ลิฟท์สำหรับผู้พิการ ทางเข้า-ออกหมายเลข 4 (อาคารพี.กะรัต)

**ศูนย์การค้าภายในสถานี**
ภายในสถานีรัชดาภิเษก ได้จัดให้มีส่วนร้านค้าหรือ เมโทรมอลล์ ที่ชั้นบนสุดของสถานี แต่ขณะนี้ยังไม่เปิดให้บริการ ซึ่งก่อนหน้านี้เมื่อปี พ.ศ. 2549 ทางบริษัท เมโทร มอลล์ ดีเวลลอปเมนท์ ผู้บริหารพื้นที่ค้าปลีกสถานีรถไฟฟ้าใต้ดิน เคยวางแผนจะเปิดให้บริการเมโทรมอลล์ที่สถานีแห่งนี้เป็นสถานีที่ 3 ถัดจากสถานีสุขุมวิทและพหลโยธิน ด้วยรูปแบบ "เลิร์นนิ่งสเตชัน" หรือสถานีแห่งการเรียนรู้ ที่แบ่งพื้นที่ 80% สำหรับโรงเรียนกวดวิชาได้ประมาณ 10 โรงเรียน และพื้นที่ 20% สำหรับบริการทั่วไป เป็นรูปแบบศูนย์การค้าที่เฉพาะทางมากขึ้น เนื่องจากโดยรอบสถานีมีโรงเรียนและสถานศึกษาอยู่มาก แต่จนถึงขณะนี้ยังไม่มีความคืบหน้าแต่อย่างใด 

**เวลาให้บริการ**

**รถโดยสารประจำทาง**
 ถนนรัชดาภิเษก สาย 73 136 137 179 185 206 514 517

**สถานที่สำคัญใกล้เคียง**
แผนผังบริเวณสถานี- โรงเรียนปัญจทรัพย์- ศูนย์ศิลปะฮอฟอาร์ท

**อ้างอิง**

**แหล่งข้อมูลอื่น**
  แผนที่จากเว็บไซต์บีอีเอ็ม date=2022-01-04 
หมวดหมู่:สิ่งก่อสร้างตั้งแต่ พ.ศ. 2547
รัชดาภิเษก
รัชดาภิเษก
รัชดาภิเษก
รัตนะ

รัตนะ แปลว่า แก้ว หมายถึงอัญมณีหรื่อแร่ธาตุที่มีค่า, คน สัตว์ หรือสิ่งของที่ประเสริฐสุด มีค่าสูงสุด หาได้ยาก เช่น เพชร พลอย มุกดามณี
รัตนะ ในคำวัดหมายถึงพระพุทธ พระธรรม พระสงฆ์ โดยเรียกเต็มว่า พระไตรรัตน์ บ้าง พระรัตนตรัย บ้าง
รัตนะ นิยมนำมาใช้ประกอบกับคำอื่นเพื่อแสดงว่าคนนั้นสิ่งนั้นมีความสำคัญและมีค่ามาก เช่น รัตนโกสินทร์ รัตนบรรลังก์ รัตนกวี นารีรัตน์ บุรุษรัตน์ หัตถีรัตน์ เป็นต้น

อีกอย่างรัตนะก็สามารถแปลได้ว่า แก้วสามประการ

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
วินด์ฮุก

วินด์ฮุก (Windhoek) เป็นเมืองหลวงของสาธารณรัฐนามิเบีย เมืองตั้งอยู่ในบริเวณ Khomas มีประชากร 230,000 คน และเป็นศูนย์กลางการค้าใหญ่ของหนังแกะ จักรวรรดิเยอรมันได้ยึดครองบริเวณดังกล่าวใน ค.ศ. 1885 และมันได้กลายเป็นที่ตั้งของการปกครองอาณานิคมใน ค.ศ. 1892 ในฐานะเมืองหลวงของอาณานิคมแอฟริกาตะวันตกเฉียงใต้-เยอรมัน
ระหว่างสงครามโลกครั้งที่สอง วินด์ฮุกถูกยึดโดยกองทหารแอฟริกาใต้และกลายเป็นดินแดนใต้อาณัติปกครองของแอฟริกาใต้ ภายใต้องค์การสันนิบาตชาติ 

**แหล่งข้อมูลอื่น**
  เว็บไซต์อย่างเป็นทางการของนครวินด์ฮุก-  2 เว็บแคมแสดงวินด์ฮุกและสภาพอากาศ-  Republikein หนังสือพิมพ์นามิเบีย (ภาษาแอฟริกัน)-  Allgemeine Zeitung Namibias หนังสือพิมพ์นามิเบีย (ภาษาเยอรมัน)-  The Namibian หนังสือพิมพ์นามิเบีย (ภาษาอังกฤษ)
หมวดหมู่:เมืองในประเทศนามิเบีย
หมวดหมู่:เมืองหลวงในทวีปแอฟริกา
หมวดหมู่:ประเทศนามิเบีย

นามิบีเย
นามิบีเย
หมวดหมู่:ประเทศที่ใช้ภาษาเยอรมันเป็นภาษาทางการ
หมวดหมู่:ประเทศที่ใช้ภาษาอังกฤษเป็นภาษาทางการ
น
หมวดหมู่:ประเทศริมฝั่งมหาสมุทรแอตแลนติก
หมวดหมู่:แอฟริกาใต้ (ภูมิภาค)
นามิบีเย
Vertigo (แก้ความกำกวม)

Vertigo อาจหมายถึง- อาการรู้สึกหมุน ความหมายในทางการแพทย์ หมายถึงรูปแบบหนึ่งของอาการเวียนศีรษะ- พิศวาสหลอน ชื่อภาษาไทยของภาพยนตร์เรื่อง Vertigo ภาพยนตร์ของอัลเฟร็ด ฮิตช์ค็อก- Vertigo เป็นชื่อเพลงของวง ยูทู
หมวดหมู่:ภาพยนตร์แบ่งตามผู้กำกับ

หมวดหมู่สำหรับ ภาพยนตร์ แบ่งตาม ผู้กำกับการแสดง (Films by Director) 
ดูเพิ่ม - :หมวดหมู่:ภาพยนตร์แบ่งตามเนื้อหาท้องเรื่อง (Films by Subject / Topic)- :หมวดหมู่:ภาพยนตร์แบ่งตามประเภท (Films by Genre)- :หมวดหมู่:ภาพยนตร์แบ่งตามปีที่ออกฉาย (Films by Year) - :หมวดหมู่:ภาพยนตร์แบ่งตามระดับ (Films by Motion picture rating systems) - :หมวดหมู่:ภาพยนตร์แบ่งตามเทคโนโลยีการผลิต (Films by Technique‎ / Media Format‎) - :หมวดหมู่:ภาพยนตร์แบ่งตามแหล่งที่มา ของบทภาพยนตร์ (Films by Source) - :หมวดหมู่:ภาพยนตร์แบ่งตามภาษา (Films by Language) - ภูมิประเทศ 
** :หมวดหมู่:ภาพยนตร์แบ่งตามฉากการถ่ายทำ สถานที่ตามท้องเรื่องและตามยุคสมัยในท้องเรื่อง (Films by Scene / Screen / Stills) 
** :หมวดหมู่:ภาพยนตร์แบ่งตามประเทศ ของผู้ผลิต (Films by Country) 
** :หมวดหมู่:ภาพยนตร์แบ่งตามสถานที่ถ่ายทำ สถานที่ตั้ง กองถ่ายหลัก และกองถ่ายรอง (Films by Location) - แบ่งตาม ผู้ผลิต 
** ภาพยนตร์แบ่งตามผู้กำกับการแสดง (Films by Director) 
** :หมวดหมู่:ภาพยนตร์แบ่งตามผู้อำนวยการสร้าง บริษัทผู้สร้าง (Films by Production Company) 
** :หมวดหมู่:ภาพยนตร์แบ่งตามสตูดิโอ ผู้ดำเนินการถ่ายทำ และเผยแพร่ (Films by Studio) 
-ภาพยนตร์
ผู้กำกับ
ภาพยนตร์แบ่งตามผู้กำกับ
หมวดหมู่:ผู้กำกับภาพยนตร์ชาวอิตาลี

อ
หมวดหมู่:ชาวอิตาลีแบ่งตามอาชีพ
หมวดหมู่:ภาพยนตร์ในประเทศอิตาลี
hy:Կատեգորիա:Իտալացի կինոռեժիսորներ
zh:Category:意大利导演
เลิฟพาเหรด

เลิฟพาเหรด (Love Parade หมายถึง "ขบวนแห่ความรัก") เป็นเทศกาลและขบวนแห่ที่ได้รับความนิยม มีต้นกำเนิดในปี ค.ศ. 1989 ที่เบอร์ลิน และปัจจุบันได้ขยายออกไปทั่วโลก เลิฟพาเหรดเคยถูกจัดใน เทลอาวีฟ, เม็กซิโกซิตี, อคาปุลโก, เวียนนา, เคปทาวน์, ซานฟรานซิสโก, ลีดส์, ซิดนีย์, และซานดิอาโก แต่มีเพียงเลิฟพาเหรดในเทลอาวีฟ, ซานติอาโก, และเบอร์ลิน เท่านั้นที่ยังคงจัดต่อเนื่องอยู่

**ประวัติ**
เลิฟพาเหรดมีต้นตอมาจากกระแสความเปลี่ยนแปลงในยุโรป. ใน ค.ศ. 1989 มันถูกจัดขึ้นเป็นครั้งแรก 4 เดือนก่อนการทำลายกำแพงเบอร์ลิน งานเริ่มขึ้นโดย เบอร์ลินอันเดอร์กราวนด์ โดยความคิดริเริ่มของ Matthias Roeingh หรือที่รู้จักกันในชื่อ "Dr. Motte" ขบวนดังกล่าวถูกจัดขึ้นในฐานะการเดินขบวนทางการเมืองเพื่อสันติภาพและความเข้าใจระหว่างนานาชาติผ่านทางเสียงดนตรี
เอสเซิน 2007

**ในวัฒนธรรมสมัยนิยม**
 เทศกาลนี้เป็นแรงบันดาลใจให้กับเพลงเต้นรำอมตะใน ค.ศ. 1998 "Meet Her At The Love Parade" โดย Da Hool- เลิฟพาเหรดปรากฏในภาพยนตร์ Chasing Liberty (ค.ศ. 2004)- ภาพยนตร์เรื่อง Be Angeled ทั้งเรื่องถ่ายทำที่ เลิฟพาเหรด 2000 และมีดีเจมากประสบการณ์หลายรายปรากฏอยู่ในภาพยนตร์ เช่น Lexy, และ Mark Spoon ผู้ล่วงลับ- 10 นาทีแรกของภาพยนตร์เยอรมันเรื่อง Julietta ถ่ายทำที่ เลิฟพาเหรด 2001 และท้องเรื่องยังดำเนินไปรอบ ๆ เหตุการณ์ที่เกิดขึ้นกับตัวละครหลักในเลิฟพาเหรด- เทศกาลดังกล่าวถูกนำเป็นประเด็นในเพลง "Dear Jessie" ของ Rollergirl ในปี ค.ศ. 1999

**แหล่งข้อมูลอื่น**
  Love Parade Berlin  เลิฟพาเหรดเบอร์ลิน-  Berlin Life: 'The Death of Dance?' A history of the Berlin Love Parade ประวัติของเบอร์ลินเลิฟพาเหรด -  San Francisco Love Fest  (ก่อนหน้านี้ชื่อ Love Parade San Francisco)-  Love Parade Mexico City date=2007-03-05  -  Love Parade Caracas date=2007-03-12  -  Love Parade Santiago date=2008-12-19  

**ห้องภาพ**
  2005 San Francisco Love Parade photo gallery date=2007-09-27 -  Loveparade-Pictures date=2018-04-25 -  San Francisco Love Parade & Love Fest Pictures-  Love- and Streetparade pictures-  Loveparade Berlin picture gallery date=2012-01-29 
หมวดหมู่:เทศกาลดนตรี
หมวดหมู่:ดนตรีอิเล็กทรอนิกส์
หมวดหมู่:ขบวนแห่
วินโดวส์-1251

Windows-1251 คือการเข้ารหัสอักขระแบบ 8 บิตชนิดหนึ่ง ถูกออกแบบขึ้นเพื่อให้ครอบคลุมภาษาที่ใช้อักษรซีริลลิก อย่างเช่น ภาษารัสเซีย ภาษาบัลแกเรีย เป็นต้น แต่การเข้ารหัสอักขระนี้นิยมใช้เฉพาะภาษาเซอร์เบียและภาษาบัลแกเรีย
การเข้ารหัสอักขระ Windows-1251 และ KOI8-R (หรือสำหรับภาษายูเครนคือ KOI8-U) มีการใช้งานมากกว่า ISO 8859-5 ซึ่งไม่ได้รับความนิยมอย่างจริงจัง ทางออกในอนาคตคือการใช้ยูนิโคดเข้ามาแทนที่
ในตารางข้างบนนี้ 20 คือเว้นวรรค A0 คือเว้นวรรคแบบไม่ตัดคำ และ AD คือยัติภังค์เผื่อเลือก

**แหล่งข้อมูลอื่น**
 http://www.microsoft.com/globaldev/reference/sbcs/1251.htm-  Universal Cyrillic decoder
หมวดหมู่:รหัสอักขระ
หมวดหมู่:ภาพยนตร์ที่กำกับโดย ส. อาสนจินดา

ภาพยนตร์ที่กำกับโดย ส. อาสนจินดา
ส. อาสนจินดา
หมวดหมู่:ภาพยนตร์ที่กำกับโดยนักแสดง
.cn

.cn เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศจีน เริ่มใช้ครั้งแรกเมื่อ พ.ศ. 2530

**ดูเพิ่ม**
 Domain Name System- โดเมนระดับบนสุดตามรหัสประเทศ
bs
.co

.co เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโคลัมเบีย เริ่มใช้ครั้งแรกเมื่อ พ.ศ. 2534

**ดูเพิ่ม**
 Domain Name System- โดเมนระดับบนสุดตามรหัสประเทศ
bs
.cr

.cr เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศคอสตาริกา เริ่มใช้ครั้งแรกเมื่อ พ.ศ. 2542

**ดูเพิ่ม**
 Domain Name System- โดเมนระดับบนสุดตามรหัสประเทศ
cr
.cv

.cv เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศกาบูเวร์ดี (เคปเวิร์ด) เริ่มใช้ครั้งแรกเมื่อ พ.ศ. 2539

**ดูเพิ่ม**
 Domain Name System- โดเมนระดับบนสุดตามรหัสประเทศ
cv
.cx

.cx เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับหมู่เกาะคริสต์มาส เริ่มใช้ครั้งแรกเมื่อ พ.ศ. 2540

**ดูเพิ่ม**
 Domain Name System- โดเมนระดับบนสุดตามรหัสประเทศ
cx
.cy

.cy เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสาธารณรัฐไซปรัสเหนือ เริ่มใช้ครั้งแรกเมื่อ พ.ศ. 2537

**ดูเพิ่ม**
 Domain Name System- โดเมนระดับบนสุดตามรหัสประเทศ
cy
.cz

.cz เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเช็กเกีย เริ่มใช้ครั้งแรกเมื่อ พ.ศ. 2537

**ดูเพิ่ม**
 Domain Name System- โดเมนระดับบนสุดตามรหัสประเทศ
cz
.dj

.dj เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศจิบูตี เริ่มใช้ครั้งแรกเมื่อ พ.ศ. 2539

**ดูเพิ่ม**
 Domain Name System- โดเมนระดับบนสุดตามรหัสประเทศ
dj
.dk

.dk เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเดนมาร์ก เริ่มใช้ครั้งแรกเมื่อ พ.ศ. 2530

**ดูเพิ่ม**
 Domain Name System- โดเมนระดับบนสุดตามรหัสประเทศ
dk
.dm

.dm เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศดอมินีกา เริ่มใช้ครั้งแรกเมื่อ พ.ศ. 2534

**ดูเพิ่ม**
 Domain Name System- โดเมนระดับบนสุดตามรหัสประเทศ
dm
.do

.do เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสาธารณรัฐโดมินิกัน เริ่มใช้ครั้งแรกเมื่อ พ.ศ. 2534

**ดูเพิ่ม**
 Domain Name System- โดเมนระดับบนสุดตามรหัสประเทศ
do
.dz

.dz เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศแอลจีเรีย เริ่มใช้ครั้งแรกเมื่อ พ.ศ. 2537

**ดูเพิ่ม**
 Domain Name System- โดเมนระดับบนสุดตามรหัสประเทศ
dz
.ec

.ec เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเอกวาดอร์ เริ่มใช้ครั้งแรกเมื่อ พ.ศ. 2534

**ดูเพิ่ม**
 Domain Name System- โดเมนระดับบนสุดตามรหัสประเทศ
ec
.eg

Gเป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอียิปต์ เริ่มใช้ครั้งแรกเมื่อ พ.ศ. 2563

**ดูเพิ่ม**
 Domain Name System- โดเมนระดับบนสุดตามรหัสประเทศ
eg
พิณเบส

พิณเบส เป็นเครื่องดนตรีไทยภาคอีสานที่เพิ่งคิดค้นขึ้นเมื่อไม่นานมานี้ โดยผสมผสานเครื่องดนตรีสองชนิดคือ พิณและกีตาร์เบส  พิณเบสมีรูปร่างคล้ายพิณ แต่มีขนาด จำนวนสาย รวมไปถึงวิธีบรรเลงเหมือนกับกีตาร์เบส 
พิณเบสเป็นเครื่องดนตรีประเภทเครื่องสาย บรรเลงโดยการดีดด้วยนิ้ว เป็นเครื่องดนตรีไฟฟ้า ให้เสียงที่ทุ้มต่ำ ใช้บรรเลงเพื่อประกอบจังหวะ นิยมใช้บรรเลงในวงโปงลาง โดยเข้ามาแทนที่ไหซอง ซึ่งมีข้อจำกัดเรื่องเสียงที่เบาและบรรเลงโน้ตได้น้อยกว่ามาก
พิณเบส
หมวดหมู่:กีตาร์
โช ซึง-ฮี

โช ซึง-ฮี (MR=Cho Sŭng-hŭi, 18 มกราคม พ.ศ. 2527 – 16 เมษายน พ.ศ. 2550) เป็นนักศึกษาชาวเกาหลีใต้ ผู้ก่อเหตุการสังหารหมู่ที่มหาวิทยาลัยเวอร์จิเนียเทคในวันที่ 16 เมษายน พ.ศ. 2550 ยิงปืนใส่เพื่อนนักศึกษาและอาจารย์ในมหาวิทยาลัยเวอร์จิเนียเทคที่ตัวเองศึกษาอยู่ ทำให้มีผู้เสียชีวิต 32 ราย ก่อนใช้ปืนฆ่าตัวตายตาม

**ประวัติ**
ครอบครัวของโชมาจากครอบครัวยากจนบริเวณชานโซล เมืองหลวงของเกาหลีใต้ พ.ศ. 2535 เมื่อโชมีอายุได้ 8 ขวบ ครอบครัวเขาได้อพยพไปสหรัฐอเมริกา เพื่อไขว่คว้าหาชีวิตที่ดีกว่า พ่อแม่ของโชทำงานร้านซักแห้ง
เดวิด สค็อต เพื่อนที่เรียนโรงเรียนเวลต์ฟีลกับโชบอกถึงนิสัยของเพื่อนร่วมชั้นว่า "เขาไม่เคยพูดเลยสักคำ" สค็อตยังบอกอีกว่าตลอดเวลาที่เรียนด้วยกันในแต่ละปี เขาจะพูดเพียงไม่กี่ประโยคเมื่อครูถามเขา หรือไม่ก็มีแต่บ่นอะไรพึมพำ นอกจากนี้โชยังไม่ค่อยสบตากับคนอื่นด้วย เพื่อน ๆ จึงมักรู้จักโชในภาพของผู้ชายเงียบขรึม
โชเรียนเอกภาษาอังกฤษที่มหาวิทยาลัยเวอร์จิเนียเทค ยังเป็นคนที่มีเพื่อนน้อย และไม่ค่อยมีใครรู้จักมากนัก ทำให้ยากต่อการหาข้อมูลของนายโชผู้นี้
ขณะนี้ยังไม่เป็นที่แน่ชัดว่าสาเหตุการก่อเหตุสังหารหมู่มาจากอะไร มีเพียงจดหมายที่พบในห้องพักของโชที่แสดงให้เห็นถึงการต่อต้านพวกเด็กรวยและผู้หญิง และข้อความที่ว่า "พวกแกทำให้ฉันต้องทำแบบนี้" พร้อมกับนิยายสยองอีก 2 เรื่อง ที่เพื่อน ๆ และอาจารย์อ่านแล้วเหมือนตกอยู่ในฝันร้าย

**อ้างอิง**

**แหล่งข้อมูลอื่น**
  Cho Seung Hui's Anger: Our Children Are Listeningfix-attempted=yes -  Why Was Cho Able to Buy a Gun?fix-attempted=yes ,24 April 2007,Time-  ‘We forgive you’ — Cho included in memorial date=2007-04-25 -  Search warrant for Cho's on-campus residence date=2007-04-21 -  Video excerpts of the manifesto mailed to NBC date=2007-09-22 -  Cho's mental evaluation form date=2007-06-05 ,December 2005, hosted by The Washington Post-  Virginia Tech Massacre - Front page at MSNBC-  Cho video clips and manifesto - MSNBC (NBC)
หมวดหมู่:อาชญากรชาวอเมริกัน
หมวดหมู่:ชาวอเมริกันเชื้อสายเกาหลี
หมวดหมู่:คริสต์ศาสนิกชนชาวเกาหลีใต้
หมวดหมู่:บุคคลจากอาซัน
หมวดหมู่:ผู้ฆ่าตัวตายด้วยอาวุธปืน
กระเทียมต้น

กระเทียมต้น Allium ampeloprasum var. porrum (L.), บางครั้งใช้ว่า Allium porrum เป็นพืชผักชนิดหนึ่งอยู่ในกลุ่มเดียวกับหอมและกระเทียม ในวงศ์ Amaryllidaceae วงศ์ย่อย Allioideae ผักที่ใกล้เคียงคือกระเทียมโทน (elephant garlic) และ kurrat ซึ่งเป็นสปีชีส์ย่อยของ Allium ampeloprasum และใช้เป็นอาหารได้ต่างกัน ส่วนที่กินได้ของกระเทียมต้นคือส่วนของกาบใบซึ่งบางครั้งเรียกว่าต้นหรือก้าน

**ลักษณะทางพฤกษศาสตร์**
ไม้ล้มลุกสองปี สูง 0.4 - 1 ม. มีกลิ่นอ่อนกว่ากระเทียม มีเหง้าขนาดเล็ก รูปไข่ สีขาว ไม่แบ่งเป็นหลายกลีบเช่นกระเทียม

**ใบ === 
ใบเดี่ยว ขึ้นมาจากดิน เรียงซ้อนสลับ แบนเป็นแถบแคบ กว้าง 1.2 - 5 ซม. ยาว 30 - 90 ซม. ปลายแหลม ขอบเรียบและพับทบเป็นสันตลอดความยาวของใบ โคนใบแผ่เป็นแผ่นและเชื่อมติดกันเป็นวงรอบใบที่อ่อนกว่าและก้านช่อดอกทำให้เกิดเป็นลำต้นเทียม ปลายใบสีเขียวและสีจะค่อย ๆ จางลงจนกระทั่งถึงโคนใบ ส่วนที่หุ้มหัวอยู่จะมีสีขาวหรือขาวอมเขียว.

**ดอก**
ช่อดอกเป็นแบบช่อซี่ร่มแน่น ขนาดใหญ่ กลม มีดอกเล็ก ๆ จำนวนมากประมาณ 50 ดอก ก้านดอกย่อยยาว 1.2 - 2.5 ซม. ไม่มีตะเกียง มีใบประดับ 1 ใบ เป็นจะงอยยาวแหลมหุ้มช่อดอกขณะที่ยังตูมอยู่ แต่พอช่อดอกบานใบประดับจะเปิดอ้าออกและห้อยลง ก้านช่อดอกเป็นก้านโดด เรียบ รูปทรงกระบอกตัน ยาว 0.6 - 1 ม. ดอกสมบูรณ์เพศ กลีบรวม 6 กลีบ สีชมพู รูปไข่ ยาว 5 - 6 มม. แยกจากกันหรือติดกันที่โคน เกสรเพศผู้ 6 อัน ติดที่โคนของกลีบรวม อับเรณูมักยื่นขึ้นมาสูงกว่าส่วนอื่น ๆ ของดอก รังไข่ 3 ช่อง มีออวุล 1 - 2 เม็ด ผลเล็กเป็นกระเปาะสั้น ๆ มี 3 พู เมล็ดเล็ก สีดำ

**ราก**
กระเทียมต้นประกอบด้วยราก (root) สองระบบคือระบบรากฝอย (fibrous root system) และขนราก (root hair)

**ลำต้น**
มีลักษณะเป็นแผ่นอยู่ระหว่างลำต้นเทียม และราก
กระเทียมต้นพร้อมขาย

**ถิ่นกำเนิด**
ทวีปยุโรปและทางตะวันตกของทวีปเอเชีย

**การใช้ประโยชน์**
ใช้เป็นอาหาร โดยใช้ส่วนของลำต้นเทียมปรุงเป็นอาหารได้หลายอย่าง ใช้ปรุงรสและแต่งกลิ่นอาหาร ในประเทศแถบอากาศหนาวใช้เป็นเครื่องเทศ เป็นยาฆ่าเชื้อในลำไส้ ขับเสมหะ ขับปัสสาวะ บำบัดโรคไขข้ออักเสบ โรคตับ และใช้เป็นยาพอก 

**อ้างอิง**
หมวดหมู่:อาหารเวลส์
หอมใหญ่

หอมใหญ่ หรือ หัวหอม เป็นพืชหัว (bulb) ปลูกได้ในช่วงฤดูหนาว สามารถปลูกได้ในดินทุกชนิดที่มีการระบายน้ำและอากาศดี เจริญได้ดีที่ค่าความเป็นกรด-เบสช่วง 6.0–6.8 อุณหภูมิที่เหมาะสมอยู่ในช่วง 15–24 องศาเซลเซียส และมีความเค็มของดินปานกลาง เป็นพืชล้มลุก ตระกูลเดียวกับหอมแดง ต้นสูงประมาณ 30-40 เซนติเมตร ลำต้นเป็นหัวอยู่ใต้ดิน มีลักษณะกลม มีเปลือกนอกบางๆหุ้มอยู่ เมื่อแห้งจะมีสีน้ำตาลอ่อน ภายในเป็นกาบสีขาวซ้อนกัน ลักษณะของดอกมีสีขาว เป็นช่อ มีดอกย่อยเป็นจำนวนมาก ก้านช่อดอกยาว แทงออกจากลำต้นใต้ดิน 
ช่วงเวลาในการเพาะปลูกและเก็บผลผลิต : ให้ผลผลิต 2 ครั้งใน 1 ปี คือ ช่วงเดือน มกราคม ถึง เมษายน และในช่วงเดือน พฤศจิกายน ถึง กุมภาพันธ์

**สรรพคุณ**
หอมใหญ่ช่วยลดการอุดตันไขมันในเส้นเลือด ลดคลอเลสเตอรอลในเลือด ช่วยเพิ่มไขมันชนิดดี (HDL: High-density lipoproteins) และช่วยทำหน้าที่ป้องกันโรคหลอดเลือดหัวใจอุดตัน สารกำมะถันในหอมใหญ่ช่วยยับยั้งการก่อตัวของเซลล์มะเร็ง เมื่อตำผสมกับเหล้าเล็กน้อยแล้วนำมาพอก จะลดการอักเสบอาการบวมได้

**อ้างอิง**
 หนังสืออาหารเป็นยา ทางเลือกที่ไม่ต้องใช้ยา- หนังสือผักพื้นบ้าน: อาหารที่ไม่ควรมองข้าม- สุรศักดิ์ ละลอกน้ำ ชรินดา สุขแสนชนานันท์ สมเกียรติ พรพิสุทธิมาศ สุภาภรณ์ ศิริโสภณา สายสุณีย์ ลิ้มชูวงศ์ . 2551.  การลดความเครียดจากเกลือในรากหอมใหญ่ด้วยกลีเซอรอล บีเทน และโพรลีนfix-attempted=yes . Proceedings นเรศวรวิจัย ครั้งที่ 4 
หมวดหมู่:วงศ์พลับพลึง
หมวดหมู่:สมุนไพร
หมวดหมู่:พืชที่มีฤทธิ์ยับยั้งมะเร็ง
หมวดหมู่:ผัก
หมวดหมู่:พืชหัว
หอมต้นเดี่ยว

หอมต้นเดี่ยว มักเรียกว่า ต้นหอม ภาษาอีสานเรียก ผักบั่ว เป็นพืชในสกุล Allium ที่สามารถรับประทานได้

**ลักษณะทางพฤกษศาสตร์**
ต้นหอมเป็นพืชล้มลุกขนาดเล็กตระกูลเดียวกับกระเทียม มีหัวสีขาวบ้างก็ปนสีม่วงอยู่ใต้ดิน ทำหน้าที่สะสมอาหาร ใบเป็นท่อยาว ปลายแหลม ภายในกลวง ดอกมีสีขาวออกเป็นช่อ ก้านช่อดอกยาว ช่อดอกเมื่อบานมีลักษณะคล้ายร่ม มีดอกย่อยเป็นจำนวนมาก 
ต้นหอมกินได้ทั้งใบ ดอก และหัว มีกลิ่นฉุนและรสซ่า นิยมนำไปกินเป็นผักเคียงกับอาหารชนิดอื่น ๆ เช่น ข้าวหมูแดง ส่วนใบใช้ตกแต่งโรยหน้าอาหาร และใส่ในต้ม ผัด ยำ แกงต่าง ๆ หรือนำไปดอง

**คุณค่าทางโภชนาการ**
ต้นหอมซอย
ต้นหอมสด 100 กรัม ให้พลังงาน 32 กิโลแคลอรี ประกอบด้วย โซเดียม 16 มิลลิกรัม คาร์โบไฮเดรต 7.3 กรัม เส้นใย 2.6 กรัม น้ำตาล 2.3 กรัม โปรตีน 1.8 กรัม โพแทสเซียม 276 มิลลิกรัม

**สรรพคุณ**
ต้นหอมช่วยในการขับเหงื่อและบำรุงหัวใจ ถ้ากินสด ๆ อย่างต่อเนื่องสามารถลดไขมันในเส้นเลือดได้ ถ้านำต้นหอม 5-6 ก้าน ต้มกับขิง 2 แว่น กรองน้ำดื่ม ขับเหงื่อ ลดไข้

**สรรพคุณทางยา**
ใช้แก้หวัด คัดจมูก น้ำมูกไหล โดยการใช้ใบหรือหัวทุบพอแตกใส่ในเหล้าขาว

**อ้างอิง**
 หนังสืออาหารเป็นยา ทางเลือกที่ไม่ต้องใช้ยา- หนังสือผักพื้นบ้าน: อาหารที่ไม่ควรมองข้าม- หนังสือผัก 333 ชนิด คุณค่าอาหารและการกิน สำนักพิมพ์แสงแดด, กรุงเทพฯ , 2548.
หมวดหมู่:วงศ์พลับพลึง        
หมวดหมู่:อาหารไอร์แลนด์เหนือ
หมวดหมู่:พืชหัว